Ιερά Μητρόπολις Παραμυθίας, Φιλιατών, Γηρομερίου και Πάργας

Η Ιερά Μητρόπολις Παραμυθίας, Φιλιατών, Γηρομερίου και Πάργας είναι μια από τις Μητροπόλεις των λεγομένων «Νέων Χωρών». Έδρα της είναι η Παραμυθιά και γεωγραφικά περιλαμβάνει τον Νομό Θεσπρωτίας, τους οικισμούς Πάργα, Αγία Κυριακή, Άγιος Γεώργιος, Μαράς, Χρυσογιάλι, Αγιά, Σαρακίνικο, Ανθούσα, Τρίκορφο, Βρύσες και Λιβαδάρι του Δήμου Πάργας που υπάγονται διοικητικά στο Νομό Πρεβέζης, και τους οικισμούς Αετόπετρα, Βερενίκη, Βροσίνα, Βρυσούλα, Γρανίτσα, Ραδοβίζι και Χίνκα του Δήμου Ζίτσας που υπάγονται διοικητικά στο Νομό Ιωαννίνων. Μεγαλύτερος πληθυσμιακά οικισμός, εντός της Ιεράς Μητρόπολις Παραμυθίας, Φιλιατών, Γηρομερίου και Πάργας, είναι η πόλη της Ηγουμενίτσας.

Από τις 21 Οκτωβρίου 2023 Μητροπολίτης είναι ο κ. Σεραπίων (Μιχαλάκης).

Ιστορία
Η «Επισκοπή Παραμυθίας» υφίσταται από τον 15ο αιώνα ως συνέχεια της «Επισκοπής Βουθρωτού». Στις 27 Μαΐου 1895 η ως τότε επισκοπή που υπαγόταν στην Μητρόπολη Ιωαννίνων ανυψώθηκε σε Ιερά Μητρόπολη Παραμυθίας από τον Πατριάρχη Κωνσταντινουπόλεως Άνθιμο Ζ΄, ο οποίος είχε προηγουμένως διατελέσει επίσκοπός της (1869-1877). Το όνομα της μητρόπολης δόθηκε από την ιστορική Μονή Παναγίας της Παραμυθίας. Το όνομα Φιλιατών και Γηρομερίου έλαβε μετά τη συγχώνευση της ομώνυμης βραχύβιας μητρόπολης που δημιουργήθηκε την περίοδο 1924-1929.

Επισκοπικός κατάλογος
+  Όνομα  Έτη  ΣημειώσειςΕπίσκοποι Παραμυθίας και Γηρομερίου Χρύσανθος (Κουφαλάς ή Κεφαλάς)  1797 – 1804  αρχικά από το 1797 Βουθρωτού και Γλυκέος, τον Ιούνιο του 1803 μετονομάστηκε σε Παραμυθίας και Γηρομερίου, το 1804 επαύθη Παρθένιος (Κονοφάος)  1804 – πρώτο εξάμηνο 1806  Προκόπιος  8 Ιουλίου 1806 – αρχές του 1813  από τον Αύγουστο του 1809 μόνο Παραμυθίας, παραιτήθηκε, μετέπειτα ΓόρτυνοςΕπίσκοποι Παραμυθίας Αμβρόσιος  αρχές του 1813 – 1821  παραιτήθηκε Νεόφυτος  1821 – Οκτώβριος 1826  κατόπιν Άρτης Αγάπιος (Χατζηιωάννου)  τέλη 1826 – 31 Μαρτίου 1849 †  Διονύσιος  27 Μαΐου 1849 – 14 Ιουνίου 1869  επαύθη Άνθιμος (Τσάτσος)  13 Ιουλίου 1869 – 11 Οκτωβρίου 1877  κατόπιν Αίνου, μετέπειτα Οικουμενικός Πατριάρχης Γρηγόριος (Δρακόπουλος)  29 Οκτωβρίου 1877 – 22 Ιανουαρίου 1885  Ιωάννης (Χατζηαποστόλου)  30 Ιανουαρίου 1885 – 12 Αυγούστου 1893  Λεόντιος (Ελευθεριάδης)  12 Αυγούστου 1893 – 27 Μαΐου 1895 Μητροπολίτες Παραμυθίας Λεόντιος (Ελευθεριάδης)  27 Μαΐου 1895 – 13 Φεβρουαρίου 1896  κατόπιν Φιλαδελφείας Κωνσταντίνος (Μικρούλης)  18 Φεβρουαρίου 1896 – 27 Σεπτεμβρίου 1897  κατόπιν Γάνου και Χώρας Βασίλειος (Παπαχρήστου)  27 Σεπτεμβρίου 1897 – 12 Φεβρουαρίου 1900  από Λιτίτσης, κατόπιν Βελεγράδων Καλλίνικος (Παλαιοκρασσάς)  12 Φεβρουαρίου 1900 – 30 Σεπτεμβρίου 1906  από Κώου Ιερόθεος (Ανθουλίδης)  8 Οκτωβρίου 1906 – 30 Μαΐου 1909  κατόπιν Σισανίου και Σιατίστης Νεόφυτος (Κοτζαμανίδης ή Κοτζαμάνης)  30 Μαΐου 1909 – 9 Οκτωβρίου 1924  από Βάρνης Ιωακείμ (Μαρτινιανός)  9 Οκτωβρίου 1924 – 3 Σεπτεμβρίου 1925  από Βελεγράδων Αθηναγόρας (Ελευθερίου)  20 Σεπτεμβρίου 1925 – 1929 Μητροπολίτες Παραμυθίας, Φιλιατών, Γηρομερίου και Πάργας Αθηναγόρας (Ελευθερίου)  1929 – 6 Σεπτεμβρίου 1932  Γεώργιος (Μισαηλίδης)  6 Σεπτεμβρίου 1932 – 24 Φεβρουαρίου 1942  κατόπιν Δράμας Κύριλλος (Καρμπαλιώτης)  1 Μαρτίου 1942 – 15 Απριλίου 1943  Δωρόθεος (Νάσκαρης)  17 Απριλίου 1943 – 28 Μαρτίου 1952  κατόπιν Τρίκκης Δωρόθεος (Βασιλάς)  5 Οκτωβρίου 1952 – 10 Δεκεμβρίου 1957  κατόπιν Θηβών Τίτος (Ματθαιάκης)  15 Δεκεμβρίου 1957 – 12 Δεκεμβρίου 1968  εξωθήθηκε σε παραίτηση από τη Χούντα των Συνταγματαρχών Παύλος (Καρβέλης)  18 Δεκεμβρίου 1968 – 13 Ιουλίου 1974  κηρύχθηκε έκπτωτος επί αρχιεπισκόπου Σεραφείμ Τίτος (Παπανάκος)  17 Ιουλίου 1974 – 13 Σεπτεμβρίου 2023  παραιτήθηκε Σεραπίων (Μιχαλάκης)  21 Οκτωβρίου 2023 – σήμερα 

Έδρα και διοίκηση
Έδρα της Ιεράς Μητροπόλεως είναι η Παραμυθιά Θεσπρωτίας όπου και ο καθεδρικός ναός. Η Μητρόπολη διατελεί εν χηρεία, μετά την παραίτηση του Μητροπολίτη Τίτου. Της Μητρόπολης προΐσταται ως τοποτηρητής ο Μητροπολίτης Δρυϊνουπόλεως, Πωγωνιανής και Κονίτσης Ανδρέας. Η Διοίκηση ασκείται από την Πρωτοσυγκελλία και τους αρχιερατικούς επιτρόπους:

 Αρχιερατική Περιφέρεια  Έδρα α) Παραμυθιάς  Παραμυθιά β) Ηγουμενίτσης  Ηγουμενίτσα γ) Φιλιατών  Φιλιάτες δ) Πάργας  Πάργα ε) Καναλλακίου  Καναλλάκι στ) Κεραμίτσας  Κεραμίτσα

Στην έδρα της Μητρόπολης υφίστανται: Γραφείο Αποστολικής Διακονίας, γάμων, ταμείο ΤΑΚΕ, φιλόπτωχο ταμείο καθώς και η έδρα του Μητροπολιτικού Συμβουλίου.

Στην Ιερά Μητρόπολη Παραμυθίας ιερουργούν περίπου 125 εν ενεργεία κληρικοί και υπάγονται σ΄ αυτή: 150 ενοριακοί ναοί, 380 εξωκλήσια, 354 παρεκκλήσια, 50 ναοί κοιμητηρίων, 8 μοναστηριακοί ναοί, καθώς επίσης και 2 ανδρώαι μονές, 1 γυναικεία και 6 μετόχια (υπαγόμενα ανά τρία, στις ανδρώες μονές).

Υποσημειώσεις

Παραπομπές

Πηγές


Εξωτερικοί σύνδεσμοι
Επίσημο site

Κατηγορία:Ιερά Μητρόπολις Παραμυθίας, Φιλιατών, Γηρομερίου και Πάργας
Παραμυθιας